alexandrainst/scandi-wiki huggingface dataset:
Bakhtegansjøen

Bakhtegansjøen (persisk دریاچۀ بختگان) var ein saltsjø i Fars sør i Iran, kring 160 km aust for Shiraz og 15 km vest for byen Neyriz.

Bakhtegan hadde eit areal på 3 500 km² og var den nest største innsjøen i landet. Han fekk vatn frå Korelva.  Fleire demningar i Korelva har kraftig redusert vasstilførselen til innsjøen, auka saltinnhaldet og gjort bestanden av flamingoar og andre trekkfuglar utryddingstruga i området. Bakhtegansjøen er no fullstendig tørrlagd på grunn av demningane.

Kjelder

Denne artikkelen bygger på «Bakhtegan Lake» frå ,  den 4. april 2021. 
 oppgav desse kjeldene:

Bakgrunnsstoff

Innsjøar i Iran
Geografi i Fars
Saltsjøar
Hamunsjøen

Hamunsjøen er ein grunn, myrete og tidvis uttørka innsjø eller hamun i Sistan-regionen aust i Iran og vest i Afghanistan. Han får vatn frå Helmand, som spring ut i Hindu Kush-fjella i Afghanistan.

Geografi 
I lag med dei to mindre innsjøane Hāmūn-e Sabari og Hāmūn-e Puzak, som strekkjer seg inn i Lash wa Juwayn-distriktet i Farah-provinsen i Afghanistan, dannar han eit større våtmarksområde i det endorheiske Sistan-bassenget som strekkjer seg over grensa mellom det søraustlege Iran og det sørvestlege Afghanistan. 

Hāmūnsjøen får hovudsakleg vatn frå nedslagsfelta på den afghanske sida, som Harut. Jarut munnar ut i innsjøen på den afghanske sida av grensa. I 1976, då elvane i Afghanistan rann jamt, var vassmengda i innsjøen relativ høg. Mellom 1999 og 2001 tørka innsjøen inn og han forsvann. 

Når det er tørke i Afghanistan, eller vatnet i nedslagsfeltet vert nytta til vatning, tørkar innsjøen inn på den iranske sida. Når innsjøen er tørrlagd, bles ofte vinden fin sand frå botnen av innsjøen og dannar store sanddyner som dekkjer hundrevis av fiskelandsbyar langs den tidlegare breidda. Dette har òg gått hardt utover dyrelivet i og kring innsjøen. Endringar i vasspolitikken og auka nedbør i regionen har gjeve håp om at mykje av vatnet skal kome attende.

I 1975 vart innsjøen, i lag med Hāmūn-e Sabari, erklært ein Ramsarstad.

Kjelder

Denne artikkelen bygger på «Hamun Lake» frå ,  den 4. april 2021. 
 oppgav desse kjeldene:

Bakgrunnsstoff

Biosfærereservat i Iran
Våtmarksområde i Iran
Våtmarksområde i Afghanistan
Helmand
Geografi i Sistan og Balutsjistan
Geografi i Farah-provinsen
Sistan
Innsjøar i Iran
Endorheiske innsjøar i Asia
Ramsarstader i Iran
Geografi i Nimruz-provinsen
Geografi i Kandahar-provinsen
Geografi i Zabul-provinsen
Innsjøar i Afghanistan
Maharloosjøen

Maharloosjøen (persisk دریاچه مهارلو) òg kalla Daryache-ye-Namak, er ein tidvis tørrlagt saltsjø i høglandet i området kring Shiraz i Iran. 27 km søraust for Shiraz. Saltsjøen er rik på kalium og andre salt.

Rudkhane-ye-Khoshk er ei sesongbasert elv som renn gjennom byen Shiraz, og er hovudvasskjelda til innsjøen i periodar med regn. Innsjøen fordampar og tørkar inn mot slutten av kvar songar og eksponerer ein kvit innsjøbotn. Midt på sommaren på grunn av den kraftige fordampinga og den store saltkonsentrasjonen vert vatnet i innsjøen rosa på grunn av algevekst.

Kjelder

Denne artikkelen bygger på «Maharloosjøen» frå ,  den 4. april 2021. 
 oppgav desse kjeldene:

Innsjøar i Iran
Geografi i Fars
Saltsjøar
Parishansjøen

Parishansjøen er ein innsjø i Iran i Kazerun i Fars og er den største ferskvassjøen i landet. Han får berre mindre mengder vatn frå tilsigselvar og heile innsjøen eller våtmarksområdet er eit verneområde.

Sjå òg
 Maharloosjøen

Kjelder

Denne artikkelen bygger på «Parishan Lake» frå ,  den 4. april 2021. 
 oppgav desse kjeldene:

Innsjøar i Iran
Geografi i Fars
Biosfærereservat i Iran
Shorabilsjøen

Shorabilsjøen (persisk دریاچه شورابیل) er ein innsjø i åsane sør for byen Ardabil i Iran. Ardabil universitet ligg nær innsjøen.

Innsjøen dekkjer 640 000 m² og er dekt av eit tynt, kvitt lag av mineral. Det ligg eit spa nær innsjøen som nyttar desse minerala i behandlinga.

Kjelder

Denne artikkelen bygger på «Shorabil Lake» frå ,  den 4. april 2021. 
 oppgav desse kjeldene:

Bakgrunnsstoff

 http://www.shorabil.com/

Innsjøar i Iran
Geografi i Ardabil-provinsen
Urmiasjøen

Urmiasjøen (persisk دریاچه ارومیه, Daryāche-ye Orūmiye; aserbajdsjansk Urmiya gölü) er ein endorheisk saltsjø i Iran. Innsjøen ligg mellom provinsane Aust-Aserbajdsjan og Vest-Aserbajdsjan i Iran, og vest for den sørlege delen av Kaspihavet. På sitt største var innsjøen den største i Midtausten og den sjette største saltsjøen på jorda, med eit areal på kring 5200 km², ei lengd på 140 km, ei breidd på 55 km og ei største djupne på 16 m. Innsjøen har krympa inn til berre 10 % av den tidlegare storleiken på grunn av oppdemming av elvane som flyt ut i han, og pumping av grunnvatn frå det kringliggande området.

Urmiasjøen og dei kring 102 øyane i innsjøen, er verna som ein del av ein nasjonalpark av det iranske miljødepartementet. 

Innsøjen har namn etter provinshovudstaden Urmia. I 1930-åra vart han derimot kalla Rezaiyehsjøen (persisk دریاچه رضائیه) etter Reza Shah Pahlavi. Etter den iranske revolusjonen seint i 1970-åra, fekk innsjøen attende namnet Urmia.

Tilsig
Urmiasjøen får vatn frå 13 permanente elvar og mange mindre kjelder, i tillegg til nedbør direkte i innsjøen. Nesten halvparten av tilsiget kjem frå Zarrinehelva og Simineh. Det er ingen utsig frå innsjøen så vatnet forsvinn via fordamping.

Aji Chay
Alamlou
Barandouz
Gadar
Ghaie 
Leylanelva
Mahabadelva
Nazlou
Rozeh
Shaharelva
Simineh
Zarriné-Rūd 
Zarrinehelva
Zolaelva

Kjelder

Denne artikkelen bygger på «Lake Urmia» frå ,  den 4. april 2021. 
 oppgav desse kjeldene:

Bakgrunnsstoff

Iranica Encyclopedia: Eckhart Ehlers, «Urmiasjøen», 2013
Encyclopedia of Earth: C. Michael Hogan, «Urmiasjøen», 2011
Saline Systems; Urmia Salt Lake, Iran 
Profil på UNESCO Biosphere Reserve Directory 

Innsjøar i Iran
Endorheiske innsjøar i Asia
Geografi i Aust-Aserbajdsjan
Vest-Aserbajdsjan
Saltsjøar
Zagrosfjella
Biosfærereservat i Iran
Tidlegare innsjøar
Ramsarstader i Iran
Iransk Kurdistan
Chitgarsjøen

Chitgarsjøen er ein kunstig innsjø nord for Chitgarparken nordvest i Teheran i Iran.

Han vert òg kalla Martyrane av Persiabukta-sjøen og dekkjer eit område på kring 250 hektar. Kring 80 % av vatnet kjem frå Kanelva, medan resten kjem frå sentrale område og avrenning.

Historie
Innsjøen vart planlagd i 1968, men på grunn av tekniske vanskar og dårleg økonomi vart bygginga av innsjøen utsett i mange år. Frå 2003 til 2010 fortsette planlegginga og innsjøområdet vart til slutt påbyrja i september 2010.

Galleri

Kjelder

Denne artikkelen bygger på «Chitgar Lake» frå ,  den 4. april 2021.  
 

Innsjøar i Teheran
Innsjøar i Iran
Geografi i Teheran-provinsen
Dokhaharan

Dokhaharan eller Dokhaharoon er ein innsjø i dei vestlege åsane av Damavand i Larijan-distriktet i Amol fylke i Iran. Veg 77 passerer innsjøen.

Innsjøen ligg 3 880 meter over havet og hovudtilsiget er snøsmeling frå nærliggande fjell. Innsjøen er ikkje særskild djup.

Kjelder

Denne artikkelen bygger på «Dokhaharan lake» frå ,  den 4. april 2021. 
 oppgav desse kjeldene:

Innsjøar i Iran
Turistmål i Amol
Turistmål i Mazandaran
Namaksjøen

Namaksjøen (persisk دریاچه نمک, Daryāče-ye Namak) er ein saltsjø i Iran. Han ligg kring 100 km aust for byen Qom og 60 km frå Kashan i ei høgd på 790 meter over havet.

Innsjøen er restane av Paratethyssjøen, som byrja å tørke inn i pleistocen, som òg skapte Urmiasjøen og Kaspihavet. Innsjøen har eit areal på kring 1800 km², men er stort sett tørrlagd. Vatnet dekkjer i dag berre kring 1 km² og har ei djupne på ein halv til ein meter. Det viktigaste tilsiget er elva Qom.

Innsjøar i Iran
Endorheiske innsjøar i Asia
Geografi i Qom-provinsen
Saltsletter
Neorsjøen

Neorsjøen (persisk دریاچه نِئور) er ein grunn innsjø i åsane sør i provinsen Ardabil i Iran, i Baghrudagh-fjella nordvest i landet. Denne innsjøen vart danna i to forkastingar i eocen.

Innsjøen ligg 2 500 moh. Han ligg 48 km søraust for Ardabil langs Khalkhalvegen.

Kjelder

Denne artikkelen bygger på «Neor Lake» frå ,  den 4. april 2021. 
 oppgav desse kjeldene:

Geografi i Ardabil-provinsen
Innsjøar i Iran
Zarivarsjøen

Zarivarsjøen (persisk زریوار, Zarivār), òg kalla Zeribar eller Zrewar, er ein innsjø i Zagrosfjella i Kurdistan-provinsen vest i Iran.

Innsjøen ligg vest for Marivan og har ei lengd på 5 km og ei vidde på 1,6 km. Vatn i innsjøen er ferskg og han har ei største djupne på seks meter. 

Zeribarsjøen er eit stort turistmål i regionen.

Kjelder

Denne artikkelen bygger på «Lake Zarivar» frå ,  den 4. april 2021. 
 oppgav desse kjeldene:

Innsjøar i Iran
Geografi i Kurdistan-provinsen
Zagrosfjella
Iransk Kurdistan
Turistmål i Kurdistan-provinsen
Bust gez-dammen

Bust gez-dammen  (persisk سد بَستِ گِز) er ein demning i Kukherd, i det sørvestlege Kukherd-distriktet i Hormozgan i Iran.

Bust gez-dalen ligg sør i Zeer ved byen Kukherd i Bastak fylke.

Det er ein moderne demning ferdigstilt i 2005.

Kjelder 

Denne artikkelen bygger på «Bust gez dam» frå ,  den 4. april 2021. 
 oppgav desse kjeldene: 
Peter Jackson og Lawrence Lockhart (Ed) (1986), Vol. 6th,  The Cambridge History of Iran: Cambridge University Press
الكوخردى ، محمد ، بن يوسف، (كُوخِرد حَاضِرَة اِسلامِيةَ عَلي ضِفافِ نَهر مِهران) الطبعة الثالثة ،دبى: سنة 199۷ للميلاد Mohammed Kookherdi (1997) Kookherd, an Islamic civil at Mehran river,  third edition: Dubai
محمدیان، کوخری، محمد ، « (به یاد کوخرد) »، ج1. ج2. چاپ اول، دبی: سال انتشار 2003 میلادی Mohammed Kookherdi Mohammadyan (2003), Beyade Kookherd, third edition : Dubai.
محمدیان، کوخردی ، محمد ،  «شهرستان بستک و بخش کوخرد»  ، ج۱. چاپ اول، دبی: سال انتشار ۲۰۰۵ میلادی Mohammed Kookherdi Mohammadyan (2005), Shahrestan Bastak & Bakhshe Kookherd, First edition : Dubai.
عباسی ، قلی، مصطفی،  «بستک وجهانگیریه»، چاپ اول، تهران : ناشر: شرکت انتشارات جهان
سلامى، بستكى، احمد.  (بستک در گذرگاه تاریخ)  ج2 چاپ اول، 1372 خورشيدى
اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
محمدیان، کوخری، محمد. (کوخرد سرزمین شاعران)  ج1. چاپ اول، دبی: سال انتشار 200۵ میلادی Mohammed Kookherdi Mohammadyan (2005), Sarzamin Shaaran, First edition : Dubai.

Bakgrunnsstoff 

Demningar i Iran
Vassreservoar i Iran
Byggverk ferdigstilt i 2005
Handball-NM 2006/Menn

Noregsmeisterskapen i handball 2006 for menn vart vunne av Sandefjord Turn- & Idrettsforening etter finalesiger 27 – 26 over Haugaland Håndballklubb frå Tysvær kommune.

Finalen vart avvikla i Oslo Spektrum laurdag 30. desember 2006 framfor 4 896 tilskodarar. Etter ei jamn opning tok Sandefjord leiinga fyrste gongen til stillinga 6-5. Dei siste 10-11 minutta av fyrste omgang drog STIF ifrå, så ved pause stod det 16-12 til STIF. I den andre omgangen auka laget til ei nimålsleiing, før Haugaland jamt og trutt tok innpå. Ni sekund før sluttsignalet reduserte storskåraren i kampen til 26-27. Sandefjord klarte så å ro inn sigeren.

På Sandefjord sitt vinnarlag stod Svenn Erik Medhus og Stig Søberg Johansen i mål, medan målskårarane var Andreas Kjølner Hansen (6), Preben Vildalen (5), Geir Jomaas (4), Kristoffer Moen (4), Eivind Ellingsen (4), Håvard Augensen (3) og Even Sandnes (1). 

Geir Harald Sjurseth skåra heile 13 mål for Haugaland HK. Dei andre måla kom frå Aleksandar Medjedovic (4), Gustav Samuelsson (3), Milorad Despotovic (2), medan Ronnie Smedsvik, Johan Andersson, Arnt Inge Vorre og Frode Nygård skåra ein gong kvar.

Dommarane straffa vinnarlaget med fire 2-minuttsutvisingar og Haugaland med fem.

Kjelder
Dagsavisen 31. desember 2006

Handball i Noreg
Idrettstilskipingar i Oslo
Vladimir Sjadrin

Vladimir Nikolajevitsj Sjadrin () er ein russisk tidlegare ishockeyspelar frå Moskva. Perioden 1970-78 vann han fem VM-gull og to OL-gull for Sovjetunionen.

Sjadrin vart verdsmeister i 1970, 1973, 1974, 1975 og 1978. Både frå Vinter-OL 1972 og Vinter-OL 1976 reiste han heim som olympisk meister. I tillegg vann han to VM-sølv og ei VM-bronse. 

Senterløparen Sjadrin spelte på Spartak Moskva frå 1965 til 1979 og danna over mange sesongar ei frykta fyrsterekke i lag med vengane Aleksandr Jakusjev og Aleksandr Martinjuk. Han vart sovjetisk seriemeister 1967, 1969 og 1976, samt cupmeister i 1970 og 1971. Frå 1979 til han la opp i 1983 var han aktiv for den japanske ishockeyklubben Ōji Seishi, seriemeister 1982 og 1983.

Kjelder

Denne artikkelen bygger på «Wladimir Nikolajewitsch Schadrin» frå ,  den 4. april 2021.  

Russiske ishockeyspelarar
Sovjetiske ishockeyspelarar
Olympiske meistrar for Sovjetunionen
EGOT

EGOT er eit akronym for Emmy Award, Grammy Award, Oscar-prisen og Tony Award, det som i dag blir rekna som dei fire store bransjeprisane innan underhaldning i USA. Emmy-prisen dekker dei beste prestasjonane innan fjernsyn, Grammy innan musikk, Oscar (Academy Award) innan film og Tony innan teater. Å vinne alle fire prisene blir sett på som ein stor bragd i amerikansk showbusiness.

I 2020 hadde 16 personar vunne alle prisane.
I tillegg har seks personar vunne ein æresstatuett for ein av prisane, slik at dei også kan seiast å ha vunne alle fire prisane.

Omgrepet blei innført av skodespelaren Philip Michael Thomas i 1984.

EGOT-vinnarar 
Dei seks personane markerte med lyseblått har vunne ein æresstatuett for ein av prisane, i staden for å vinne i ein konkurrerande priskategori.

Kjelder 

Denne artikkelen bygger på «EGOT» frå ,  den 4. april 2021.

Bakgrunnsstoff 
 Oscar-nettstaden
 Emmy-nettstaden
 Grammy-nettstaden
 Tony-nettstaden (arkivert)
Dez-dammen

Dez-dammen (persisk سد دز) er ein bogedam over Dezelva i den sørlvestlege provinsen Khuzestan i Iran. Han ligg kring 26 km nord for Andimeshk. Demninga vart bygt mellom 1959 og 1963 av eit italiensk konsortium og er eigd av Khuzestan vass- og energiverk. Demninga er 203 m høg og ein av dei høgaste i landet. Det har ein kapasitet på 3,34 km³. Hovudføremålet med demninga er energiproduksjon og vatning. Eit energiverk på 520 MW er knytta til fammen og reservoaret er med å gje vatn til 80 500 mål med jordbruksland. Prosjektet kosta i si tid 42 millionar amerikanske dollar som kom frå Verdsbanken.

Kjelder

Denne artikkelen bygger på «Dez Dam» frå ,  den 4. april 2021. 
 oppgav desse kjeldene:

Vasskraftverk i Iran
Vassreservoar i Iran
Byggverk i Khuzestan
Demningar i Iran
Byggverk ferdigstilt i 1963
Demningar i Tigris-Eufrat-systemet
1963 i Iran
EBay

eBay er ein amerikansk fleirnasjonal nettstad for kjøp og sal av dei fleste typar varer. Verksemda har hovudkvarter i San Jose i California. eBay blei grunnlagt i 1995 av Pierre Omidyar under namnet «AuctionWeb» med sal på auksjon.

Kjelder 

Denne artikkelen bygger på «EBay» frå ,  den 4. april 2021.

Bakgrunnsstoff 
 

USA-amerikanske IT-føretak
Skipingar i 1995
San Jose i California
Næringsliv i California
Svenska tornedalingars riksförbund-Tornionlaaksolaiset

Svenska tornedalingars riksförbund-Tornionlaaksolaiset eller STR-T er ein svensk organisasjon som arbeider for å fremja interessene til svenske tornedalingar, særleg tornedalingane sitt eige språk, meänkieli. Forbundet vart grunnlagt i 1981 og er religiøst og partipolitisk uavhengig.

Kjelder

Denne artikkelen bygger på «Svenska tornedalingars riksförbund-Tornionlaaksolaiset» frå ,  den 5. april 2021.

Bakgrunnsstoff 

 Svenska tornedalingars riksförbund-Tornionlaaksolaiset, STR-T
Svenske organisasjonar
Språk i Sverige
Meänkieli
Skipingar i 1981
On Fire av The Roop

«On Fire» (norsk omsetjing 'i brann') er ein popsong som vert framført av det litauiske bandet The Roop. Songen skulle ha vore det litauiske bidraget i Eurovision Song Contest 2020 i Rotterdam i Nederland. Men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020. Songen vart utgjeven for strøyming og digital nedlasting 14. januar 2020, og gjekk til topps på den litauiske singellista månaden etter.

Eurovision Song Contest 
«On Fire» vart det litauiske bidraget i Eurovision Song Contest 2020, etter at The Roop vann den litauiske songtevlinga Pabandom iš naujo! (la oss prøve igjen!) 15. februar 2020. Vinnaren av tevlinga får representere Litauen i Eurovision Song Contest. Songen var favoritt hos både juryen og sjåarane, og den vann telefonavrøystinga soleklart med over 50 000 røyster – 35 000 meir enn andreplassen. Like etter sigeren vurderte spelselskapa Litauen som ein av favorittane til å vinne Eurovision Song Contest 2020. Litauen debuterte i Eurovision Song Contest i 1994, og den beste plasseringa i landet er ein sjetteplass frå 2006. Songen gjekk òg til topps på den litauiske singellista etter den nasjonale finalen. 

I januar 2020 vart Litauen trekt til å deltake i den fyrste semifinalen av Eurovision Song Contest. Semifinalen skulle ha vore arrangert i Rotterdam Ahoy i Rotterdam i Nederland tysdag 12. mai. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen Covid-19. Songen fekk dimed aldri delteke i Eurovision Song Contest.

Sporliste

Listeplasseringar

Utgjevingshistorikk

Referansar 

Denne artikkelen bygger på «On Fire av The Roop» frå ,  den 5. april 2021.  
 

Litauiske Eurovision Song Contest-songar
Engelskspråklege Eurovision Song Contest-songar
Eurovision Song Contest 2020-songar
Ikkje-deltakande Eurovision Song Contest-songar
Don't Break Me

«Don't Break Me» (norsk omsetjing 'ikkje knekk meg') er ein popsong frå 2020 framført av den australske artisten Montaigne. Songen vann den australske songtevlinga Eurovision – Australia Decides 2020 og skulle ha vore det australske bidraget til Eurovision Song Contest 2020 i Rotterdam i Nederland. Men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

Om songen 
Montaigne har fortalt at songen omhandlar «nok er nok-fasen» i eit forhold, der den eine parten følar at den legg ned meir kjensler, energi og krefter i forholdet enn det den andre personen gjer. Dette fører til at den fyrste vert frustrert og sint. «Eg skreiv songen medan eg las Codependent No More av Melody Beattie, som verkeleg skildrar kvalitetane og kjenneteikna rundt dynamikkane i eit forhold».

«Don't Break Me» var eitt av ti bidrag i Eurovision – Australia Decides i Gold Coast i Australia laurdag 8. februar 2020, arrangert av den australske kringkastaren SBS. Montaigne opptredde med blått hår, klovnesminke og ein klovnekrage. Songen vann juryavrøystinga og vart nummer to i telefonavrøystinga, men vann tevlinga samanlagt med 107 poeng. Gjennom sigeren vart songen det australske bidraget til Eurovision Song Contest, og skulle ha delteke i den fyrste semifinalen tysdag 12. mai 2020. Men på grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest.

Referansar 

Denne artikkelen bygger på «Don't Break Me» frå ,  den 5. april 2021.  
 

Australske Eurovision Song Contest-songar
Engelskspråklege Eurovision Song Contest-songar
Eurovision Song Contest 2020-songar
Ikkje-deltakande Eurovision Song Contest-songar
Handball-NM 2002/03 for menn

Noregsmeisterskapen i handball 2002/03 for menn vart vunne av Sandefjord Turn- & Idrettsforening etter finalesiger 29 – 26 over byrivalen IL Runar.

Finalen vart avvikla i Oslo Spektrum laurdag 29. mars 2003 framfor 4 441 tilskodarar. Ved pause leia Sandefjord med 16 mot 15. Også andreomgangen vart jamn, men favoritten syrgde for at dei to lagas fjerde innbyrdes finalemøte enda med kongepokal til STIF. 

For Sandefjord spelte målvakta Mats Fransson, 6-målsskårarane Erik Hucko, Thomas Pettersen og Eivind Ellingsen, Geir Jomaas (4), Kim G. Jacobsen (3), Pål Cramer (3) og Bjarte Myrhol (1). 

Ole Magnus Ekelund fann 7 gongar vegen til nettmauskane for Runar. Andre Jørgensen skåra 6 mål og Lasse Lie 5. Hine måla kom frå Jon Egil Ek og Kristian Hansen, begge (3), Stein Olaf Sando og Frank Løke eitt kvar.

Dommarane Svein Olav Øie og Øyvind Togstad straffa Runar med fire 2-minuttsutvisingar, Sandefjord med ein einaste.

Kjelder
Tønsbergs Blad 31. mars 2003

Handball i Noreg
Idrettstilskipingar i Oslo
NM i turn 1971 for kvinner

Noregsmeisterskapen i turn 1971 for kvinner vart arrangert i Trondheim helga 20.-21. november 1971. Deltakarane tevla i åttekamp, med både obligatoriske og sjølvvalde program i dei fire øvingane: bom, frittståande, hopp og skranke.

Åttekamp

Kjelder
Drammens Tidende og Buskeruds Blad 22. november 1971

Noregsmeisterskap i 1971
Noregsmeisterskap i turn
Idrettstilskipingar i Trøndelag
Idrett i Trondheim
NM i turn 1971 for menn

Noregsmeisterskapen i turn 1971 for menn vart avvikla i Kristiansand helga 4.–5. desember 1971. Deltakarane tevla i tolvkamp, dobbelt program i alle seks øvingane med både obligatoriske og sjølvvalde program i øvingane. Berre 4 mann deltok i meisterskapen.

Åge Storhaug vart noregsmeister for 13. gong.

Tolvkamp

Kjelder
Rogalands Avis 6. desember 1971

Noregsmeisterskap i 1971
Noregsmeisterskap i turn
Idrettstilskipingar i Agder
Idrett i Kristiansand
Europameisterskapen i turn 1971/Kvinner

Europameisterskapen i turn 1971 for kvinner, den åttande i rekka, vart avvikla i Minsk i dåverande Sovjetunionen dagane frå 15. til 17. oktober. I meisterskapen vart det tevla i firkamp og i fire apparatfinalar.

Firkamp

Apparatfinalar

Frittståande

Hopp

Skranke

Bom

Kjelder
Sportsboken 1971. Norsk kunstforlag. Oslo 1971.

Europameisterskap i turn
Sport i 1971
Minsk
Europameisterskapen i turn 1971/Menn

Europameisterskapen i turn 1971 for menn vart avvikla i Madrid den 14. og 15. mai. I meisterskapen tevla deltakarane i sekskamp og i seks apparatfinalar.

Sekskamp

Apparatfinlar

Skranke

Svingstang

Ringar

Hopp

Frittståande

Bøylehest

Kjelder
Sportsboken 1971. Norsk kunstforlag. Oslo 1971.

Europameisterskap i turn
Sport i 1971
Madrid
Handball-NM 2000/01 for menn

Noregsmeisterskapen i handball 2000/01 for menn vart vunne av Sandefjord Turn- & Idrettsforening etter finalesiger 22 – 20 over byrivalen IL Runar.

Finalen vart avvikla i Oslo Spektrum laurdag 28. april 2001  framfor 3 432 tilskodarar. Ved pause leia Runar med 11 mot 10. Også andreomgangen vart jamn, før Sandefjord kom i føringa og til sist vann med 2 fleire mål enn Runar.

Thomas Pettersen vart toppskårar for Sandefjord med 6 nettkjenningar. I mål stod kapteinen Marinko Kurtovic ein god kamp, sentrale spelarar elles var danskane Kim G. Jacobsen og Jan Kirkegaard, samt den norske kantspelaren Eivind Ellingsen.

Jarl Trollerud skåra 6 mål og vart toppskårar for Runar. 

Dommarane Bjørn Erik Børresen og Øyvind Togstad straffa begge laga med to 2-minuttsutvisingar.

Kjelder
Dagsavisen 29. april 2001

Handball i Noreg
Idrettstilskipingar i Oslo
Handball-NM 1990/Menn

Noregsmeisterskapen i handball 1990 for menn vart vunne av Sandefjord Turn- & Idrettsforening gjennom finalesiger 24 – 18 over byrivalen IL Runar.

Semifinalane
Tindlund – IL Runar 21 – 30
Sandefjord TIF – Stavanger IF 21 – 19

Finalen
Finalen vart avvikla i Drammenshallen sundag 4. desember 1990 framfor 4 500 tilskodarar. I den fyrste omgangen gjekk Sandefjord i leiinga 5-2 før Runar reduserte til 7-8. Deretter skåra Sandefjord fem mål utan Runar makta kvittere. Frå 13-8 auka Sandefjord til 16-10 ved pause. I byrjinga av den andre omgangen la Sandefjord på til 21-12, for så å kontrollere kampen inn til ein seksmålssiger.

Gunnar Fosseng var målvakt for vinnarlaget. Flest Sandefjord-mål skåra Sergej Demidov med 9, vidare stod Ole Gustav Gjekstad for 6 mål og Morten Schønfeldt 5, medan Karl Erik Bøhn og Oddvar Jakobsen begge noterte seg for 2 mål.

Runar sine mål kom frå Pål Myrdam (8), Ketil Aase (5), Bjørn Vidar Eriksen (3), Bård Tonning (1) og Pål Vidar Lundquist (1).   

Dommarane Yngve Walstad og Per Erik Sjong straffa Sandefjord med to 2-minuttsutvisingar og Runar med ei.

Kjelder
Tønsbergs Blad 5. desember 1990

Handball i Noreg
Idrettstilskipingar i Viken
Idrett i Drammen